दरभंगा : एमएलएसएम कालेजक रसायनशास्त्रक वरीय प्रार्चाय डॉ. प्रेम मोहन मिश्रक शोध पत्रकेँ 100म भारतीय विज्ञान कांग्रेसमे चुनल गेल अछि। ई सूचना एपीजे विश्वविद्यालयक कुलपति डॉ. कमलाकान्त डॉ. मिश्रकेँ देलनि अछि। ई आयोजन क ोलकाता विविमे 3 सँ 7 जनवरी धरि होएत। डॉ. मिश्रक विषय 'दुलर्भ धातुओं के जाटिल लवजो के स्थायित्व का निर्धारण' छनि। कालेजक एक गोट टीम सेहो हुनका संग जा रहल छनि जाहिमे सीएम साइंस कालेजक नीतीश, अभिषेक, मो. नूरेन आ राम प्रवेश भारतीय सम्मिलित छथि।
 दरभंगा : एमएलएसएम कालेजक रसायनशास्त्रक वरीय प्रार्चाय डॉ. प्रेम मोहन मिश्रक शोध पत्रकेँ 100म भारतीय विज्ञान कांग्रेसमे चुनल गेल अछि। ई सूचना एपीजे विश्वविद्यालयक कुलपति डॉ. कमलाकान्त डॉ. मिश्रकेँ देलनि अछि। ई आयोजन क ोलकाता विविमे 3 सँ 7 जनवरी धरि होएत। डॉ. मिश्रक विषय 'दुलर्भ धातुओं के जाटिल लवजो के स्थायित्व का निर्धारण' छनि। कालेजक एक गोट टीम सेहो हुनका संग जा रहल छनि जाहिमे सीएम साइंस कालेजक नीतीश, अभिषेक, मो. नूरेन आ राम प्रवेश भारतीय सम्मिलित छथि।
 दिल्ली, 1 जनवरी । मैथिलीक सर्वोच्च पुरस्कार प्रबोध साहित्य सम्मान(2013)वरिष्ठ कथाकार, अनुवादक आ समीक्षक प्रो. सुभाष चन्द्र यादवकेँ देल गेलनि अछि। विख्यात भाषाविद आ साहित्यकार प्रो. उदय नारायण सिंह नचिकेताक अध्यक्षतामे पाँच गोट सदस्य श्री यादवकेँ मैथिलीमे अवदानकेँ ध्यानमे राखि हुनक चयन केलनि।
 मिथिला कऽ संस्कृति जौ नई रहत तऽ नेपालक पहचान नई रहत,
मिथला सँ मात्र अहि देश के पहचान अछि । आ विद्यापति पुरे राष्ट्रकारी छथि, एहन कहब अछि गृहमन्त्री आ उपप्रधानमन्त्रीको विजय गच्छेदार अपन प्रमुख अतिथी के आसन बाजैत विराटनगर में विद्यापति स्मृति पर्व के अवसर पर कहलनि ।
 मैथिली सेवा समिति, के आयोजना में विराटनगर में (१३-१४) यानी २८-२९ दिसम्बर के विद्यापति सृमति पर्व पुरे धूमधाम आ हर्षौल्लास के संग सम्पन्न भेल अछि । मैथिली सेवा समिति के अध्यक्ष शंभू नाथ झा के अध्यक्षता तथा नेपालक गृह एवं उपप्रधानमन्त्री विजय गच्छेदार के प्रमुख आतिथ्य मे पडोसी देश भारत के विभिन्न प्रान्तक के व्यक्तित्व लोकनि उपस्थित छल । फारविसगंज के सांसद सुखदेव पासवान अररिया के विधायक तथा पटना के मैथिली आकादमी के व्यक्ति लोकनि सब मिथिला राज्य दुनु देश में अपरिहार्य रहल बतौलनि । अई समारोह में मिथिला के कला संस्कृति सँ संबन्धित प्रदर्शनी सेहो लगायल गेल छल । मशहुर मिथिला चित्रकार एस. सी. सुमनद्वारा एकल मिथिला चित्रकला प्रदर्शनी लगाल छल । मैथिली साहित्य के पुस्तक सब सेहो छल ।
 कार्यक्रम क शुरुआत मिथिला के अहिबात पातिल में दीप जरा क प्रमुख अतिथी उद्घाटन केलनि आ मिथिलाञ्चल के मशहुर गायक विरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि ।
 अहि अवसर पर मैथिली सेवा समिति तथा दहेज मुक्त मथिला के तरफ सँ किछु विशिष्ट व्यक्ति सबके सम्मान सेहो कएल गेल । दहेज मुक्त मिथिला के दिस सँ विना दहेज के विआह केनिहार दु टा मैथिल वर के मिहर झा आ चन्दन झा जी के सम्मान पत्र आ उपहार देल गेलनि । उद्घाटन सत्र में पटना के देवेन्द्र झा, राँची के सियराम "सरस" आ राजविराज सँ अमरकान्त झा, करुणा झा लोकनि अपन अपन मन्तव्य व्यक्त केने रहथि । सम्पूर्ण कार्यक्रम के संचालन मैथिली सेवा समिति के महासचिव प्रवीण नारायण चौधरी केलनि ।
 दरभंगा, 30 दिसम्बर । नगर भवन आइ फुलबारी नजरि आबि रहल छल। पतियानीमे सजल फूलक गमलामे फुलाएल फूल तेना बुझाइ छल जेना ओ कियारीमे बिहुँसि रहल हो। एक दिस राजा बनल 'जामिया साइकस' गौर्वोन्नत भेल झूमि रहल छल, तँ दोसर दिस 'गुलदाउदी' रानी बनल मुस्किया रहल छली। राजकुमारी 'मशरुम' आ राजकुमार 'यू फॉरविया' मदमस्त भावे आन फूल सभ दिस ताकि रहल छल। एहि चारू विजेताक आधार बनल अन्य फूल सभ सेहो अपन आकर्षक भंगिमासँ पुष्पप्रेमी लोकनिकेँ आह्लादित कऽ रहल छल।
 उत्तर बिहार उद्यान समितिक तत्वावधानमे आयोजित राष्टÑीय स्तरक पुष्प प्रदर्शनीक केबाड़ रविकेँ आम जन लेल खुजिते लोकक भीड़ नगर भवनमे उमड़ि पड़ल। घण्टो धरि पुष्प-प्रेमी फूलक नैसर्गिक सौन्दर्यकेँ निहारैत आँखिसँ पिबैत रहला। कतेको लोक अपन कैमरा आ मोबाइलमे एहि दृश्यकेँ सहेजि रहल छला। मुन्हारि साँझक बादो लोकक भीड़ जुटल रहल। एहि 21म आयोजनमे 136 प्रतिभागी अपन फूलक संग भाग लेलनि।
 एहिसँ पहिने प्रमण्डलीय आयुक्त वन्दना किन्नी प्रदर्शनीक विधिवत उद्घाटन केलनि। विख्यात नेत्र चिकित्सक डॉ. एसके जैनक सञ्चालनमे भेल समारोहमे ओ कहलनि जे पर्यावरण सुरक्षाक दृष्टिसँ ई आयोजन सराहनीय अछि। श्रीमती किन्नी नारी सुरक्षापर सेहो गम्भीर हेबाक आवश्यकता दिस सभक ध्यान आकृष्ट केलनि। समारोहमे पञ्जाब नेशनल बैंकक क्षेत्रीय प्रबन्धक, मारबाड़ी सम्मेलनक प्रदेश अध्यक्ष पवन सुरेका, डा. रामबाबू खेतान, लता खेतान, डा. केएनपी सिन्हा, विनोद सरावगी, डा. मित्रनाथ झा सहित दर्जनो गणमान्य उपस्थित छला। एहि अवसरपर 'किंग आॅफ शो' शिव भगवान गुप्ता, 'क्वीन आॅफ शो' डा. प्रवीण सिन्हा, 'प्रिंस आॅफ शो' विनोद पंसारी, 'प्रिंसेस आॅफ शो' यूएम देवीक संग विभिन्न पुष्पक संग प्रतिभागी भेनिहार सभकेँ सेहो पुरस्कृत कएल गेल। सर्वश्रेष्ठ पुरस्कार श्री गुप्ताकेँ भेटलनि।
 दरभंगा, 30 दिसम्बर। शास्त्रीय, उप शास्त्रीय आ पॉप संगीतक त्रिवेणी नेहरु स्टेडियम बनि गेल। भगवत वन्दना, राष्टÑीय भाव आ युवा दर्शककेँ गुदगुदएबा वला प्रस्तुति होइत रहल। जिला स्थापना दिवसक अवसरपर रविकेँ संध्याकाल कॉलेज आ स्कूली छात्र-छात्रा द्वारा देल गेल सांस्कृतिक प्रस्तुतिसँ दर्शक श्रोता गदगद भऽ गेला। जतऽ झूम डांस एकेडमीक छात्र-छात्रा सभ 'सत्यम शिवम सुन्दरम' गीतपर भाव नृत्य प्रस्तुत कऽ माहौलकेँ भक्तिमय बना देलनि ओतहि एहि माहौलकेँ ज्ञान भारती स्कूलक प्रतिभागी शिव ताण्डव प्रस्तुति ओडिसी नृत्यक माध्यमसँ आर गाढ़ कऽ देलनि। एकर बाद कस्तूरबा गान्धी बालिका विद्यालय सिरनियाँक छात्रा 'राधा कैसे न जले' पर उप शास्त्रीय नृत्य कऽ बेस थपड़ी समेटलनि। एहि आयोजनमे आनन्द मार्ग स्कूलक बच्चा सभ 'मैने पायल है छनकाइ', कस्तूरबा गान्धीक छात्रा 'मैया यशोदा ये तेरा कन्हैया', ज्ञान भारतीक छात्रा 'बाबुल प्यारे हो रोये सासों की सरगम' सहित अन्य गीतपर प्रतिभागी लोकनि भारतीय नृत्य शैलीक मजगर प्रदर्शन केलनि। दोसर दिस कस्तूरबा गान्धीक छात्रा 'पल-पल न माने टिंकू जिया', एही विद्यालयक प्रतिभागी द्वारा 'आजा नचले नचले मेरे यार'आदि गीतपर पश्चिमी पॉप डांसक प्रस्तूति देलनि। एहि अवसरपर राष्टÑप्रेमक स्वर सेहो बुलन्द भेल। कस्तूरबा गान्धीक छात्रा लोकनि 'सजेगी माङ धरती की' ज्ञान भारतीक प्रतिभागी 'कोइ लूटे ना विदेशी टोपी' आदि गीतक माध्यमसँ दर्शक श्रोताक हृदयमे राष्टÑप्रेम जगा गेलनि। आनन्द मार्ग स्कूलक कलाकार 'तुम हो मेरे कृष्ण जगतपति' सीएम साइंस कॉलेजक प्रतिभागी 'जय गणेश देवा' पर भाव नृत्य प्रस्तुत कऽ वातावरणमे भक्ति रस घोरि देलनि।
 एहि अवसरपर कार्यक्रमक संयोजक जिला शिक्षा पदाधिकारी चन्द्र शेखर कुमार सहित अन्य अधिकारी गण उपस्थित छला। निर्णायकक रूपमे सदर एसडीओ प्रदीप गुप्ता, वरीय उप समाहर्ता सुधा गुप्ता, प्रधानाध्यापक अमरनाथ झा आ राम बुझावन यादव रमाकर उपस्थित छला।
 सदस्यता लें संदेश (Atom)